Diari Oficial de la Generalitat Valenciana


Sumari del DOGV 7839, del 28-07-2016 (2016/6102)

ORDRE 17/2016, de 19 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/07/19/17/dof/vci/html**

### Dades del document

Número de DOGV
:   7839

Data del DOGV
:   28-07-2016

Secció del DOGV
:   I. DISPOSICIONS GENERALS

Número del document
:   2016/6102


Data del document
:   19-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 17/2016, de 19 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina. [2016/6102]  
PREÀMBUL  
  
L'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, va desplegar el que es disposa en el Reial Decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina, i va establir els criteris i condicions de concessió de l'ajuda en la Comunitat Valenciana.  
Posteriorment, l'Ordre de 10 de juliol de 2008, que modifica l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a 2008 i es va adaptar al Reglament (CE) núm. 1857/2006, de la Comissió, de 15 de desembre, per a establir els criteris pels quals els règims d'ajudes transparents en el sector de la producció agrícola foren compatibles amb el mercat comú i estigueren exempts de l'obligació de notificació de l'article 88, apartat 3, del Tractat.  
Ara, per mitjà del Reial Decret 419/2015, de 29 de maig, pel qual es modifiquen el Reial Decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina, i el Reial Decret 233/2002, d'1 de març, pel qual es regula el reconeixement de les agrupacions de productors de plantes vives i productes de la floricultura i s'estableixen mesures de suport a la seua constitució i funcionament, és necessari adaptar l'esmentada regulació a les noves normes de la Unió Europea en matèria d'ajudes al sector agrari, en concret al Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, va derogar el Reglament (CE) núm. 1857/2006, de la Comissió, de 15 de desembre. Aquest règim d'ajuda ha sigut comunicat pel Ministeri d'Agricultura, Alimentació i Medi Ambient a la Comissió Europea amb el número SA.40342 per a un període comprés entre l'1 de gener de 2015 i el 31 de desembre de 2020, d'acord amb l'excepció continguda en l'article 107 del Tractat de Funcionament de la Unió Europea.  
  
Les ajudes per al control lleter es canalitzen a través dels centres autonòmics de control lleter, i els ramaders són els beneficiaris últims, que són els que reben l'ajuda sota la forma de serveis subvencionats prestats per tercers, i mai com a pagaments directes en efectiu als productors, d'acord amb el que preveu l'article 27.2 del Reglament (UE) núm. 702/2014, de la Comissió, de 25 de juny de 2014.  
  
Així doncs, segons s'estableix en l'article 19 del Reial Decret 368/2005, de 8 d'abril, citat, correspon a les comunitats autònomes la tramitació, la resolució i el pagament de les ajudes, per la qual cosa les sol·licituds d'ajudes es presentaran davant l'autoritat competent de la comunitat autònoma que haja atorgat el reconeixement al centre autonòmic de control lleter.  
Per tot això, a proposta del director general de Producció Agrària, Ramaderia i Pesca, en l'exercici de les competències que tinc atribuïdes,  
  
  
ORDENE  
  
Article únic. Modificació de l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina  
Es modifica l'Ordre de 5 de maig de 2006, de la Conselleria d'Agricultura, Pesca i alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, destinades a les organitzacions o associacions de ramaders reconegudes per la Comunitat Valenciana, en el que es refereix al fi de l'ajuda, a l'IVA en les activitats subvencionables, a determinats requisits i obligacions dels beneficiaris, i també als límits, a la quantia i als criteris per a la subvenció, que es troba descrit en l'annex.  
  
  
DISPOSICIÓ ADDICIONAL  
  
Única. Incidència pressupostària  
El compliment i desplegament d'aquesta norma no podrà tindre cap incidència en la dotació dels capítols de despesa assignada a la conselleria competent en matèria d'ajudes en ramaderia des de la data de publicació d'aquesta i, en tot cas, haurà de ser atesa amb els mitjans personals i materials de la conselleria competent per raó de la matèria.  
  
  
  
DISPOSICIONS FINALS  
  
Primera. Delegació de competències  
Es delega en el director general competent en matèria de ramaderia la concessió i denegació de les ajudes previstes en aquesta ordre, i també els actes administratius necessaris per al seu desplegament i compliment.  
  
Segona. Entrada en vigor  
La present norma entrarà en vigor l'endemà de la seua publicació en el Diari Oficial de la Comunitat Valenciana.  
  
València, 19 de juliol de 2016  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO  
  
  
ANNEX  
Modificació de l'Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter  
per a l'avaluació genètica de les femelles de les espècies   
bovina, ovina i caprina  
  
U  
En l'article primer (objecte) s'afig un nou paràgraf amb el contingut següent:  
«Aquestes ajudes s'ajusten al que disposa el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, i estaran vigents fins al 31 de desembre de 2020.»  
  
Dos  
Es modifica l'article segon (beneficiaris), que queda redactat de la manera següent:  
«Els beneficiaris de les ajudes seran els centres autonòmics de control lleter. Les ajudes només es concediran per als costos que generen les activitats del control lleter oficial realitzades a partir de la presentació de la sol·licitud davant l'autoritat competent. En tot cas, els costos subvencionables seran avalats per proves documentals clares, específiques i actualitzades.»  
Tres  
L'article tercer se substitueix pel següent:  
«En l'àmbit de les seues competències, es podrà completar l'ajuda procedent de l'Administració General de l'Estat, sempre que no se superen els límits establits en l'article 27.1.b del Reglament (UE) núm. 702/2014, de la Comissió, de 25 de juny de 2014. Aquestes ajudes no s'acumularan amb cap ajuda de minimis corresponent als mateixos costos subvencionables si la dita acumulació dóna lloc a una intensitat o import de l'ajuda superior a l'esmentat límit.  
En tot cas, els titulars de les explotacions ramaderes on es duga a terme el control lleter, hauran de complir els requisits exigits pels articles 13.2 i 13.3 de la Llei 38/2003, de 17 de novembre, General de Subvencions, i també els següents:  
a) Tindre la condició de PIME d'acord amb el que estableix l'annex 1 del Reglament (UE) núm. 702/2014, de la Comissió, de 25 de juny de 2014.  
b) No tindre la consideració d'empresa en crisi, segons es defineix en les directrius sobre ajudes estatals de salvament i de reestructuració d'empreses no financeres en crisi (Comunicació 2014/C 249/01, de la Comissió, de 31.07.2014).  
c) No estar els beneficiaris subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
d) Complir la resta de requisits previstos en l'esmentat Reglament (UE) núm. 702/2014, de la Comissió, de 25 de juny de 2014.»  
  
Quatre. Despeses subvencionables  
S'inclou un nou apartat 4 en l'article seté:  
«Les comunitats autònomes, en l'àmbit de les seues competències, podran completar l'ajuda procedent de l'Administració General de l'Estat, sempre que no se superen els límits establits en l'article 27.1.b del Reglament (UE) núm. 702/2014, de la Comissió, de 25 de juny de 2014. Aquestes ajudes no s'acumularan amb cap ajuda de minimis corresponent als mateixos costos subvencionables si la dita acumulació dóna lloc a una intensitat o import de l'ajuda superior a l'esmentat límit. L'impost sobre el valor afegit (IVA) no serà subvencionable, excepte quan no siga recuperable per al beneficiari.»  
A més, en compliment de l'article 9, apartats 2 i 4, de l'esmentat Reglament (UE) núm. 702/2014, es donarà publicitat als imports individuals concedits per mitjà de la seua publicació en Diari Oficial de la Comunitat Valenciana.


Còpia Permalink ELI